ভারতে ব্রিটিশ শাসনের সময়ে ১৯শ শতাব্দিতে সিন্ধি লেখার জন্য ফার্সি লিপির একটি বৈকল্পিক রূপ গৃহীত হয়েছিল। বর্তমানে সেই বর্ণমালাটি পাকিস্তানে ব্যবহার করা হয়। এই বর্ণমালায় ৬৪টি বর্ণ আছে, কিছু বিশেষক ধ্বনিচিহ্ন এবং ১৮টি নতুন বর্ণ (ڄ ٺ ٽ ٿ ڀ ٻ ڙ ڍ ڊ ڏ ڌ ڇ ڃ ڦ ڻ ڱ ڳ ڪ) যোগে ফার্সি লিপির পরিবর্ধন করে সিন্ধি এবং অন্যান্য ইন্দো-আর্য ভাষা লেখার জন্য এটি ব্যবহার করা হয়। কিছু বর্ণ আছে যেগুলির রূপ আরবি এবং ফার্সিতে ভিন্ন হলেও তাদের উচ্চারণ সিন্ধিতে এক।